Røstlandet

Røstlandet er en øy ytterst i Lofoten og den største av øyene på Røst kommune i Nordland. Øya rager ikke mer enn  på sitt høyeste punkt og er ellers flat og gresskledd med en del myrområder som er viktig for fuglene. Øyas areal er på . De fleste av innbyggerne i kommunen bor på Røstlandet.

Et område vest på øya er vernet som naturreservat, under navnet Røstlandet naturreservat. Nord på øya ligger Røst lufthavn langs fylkesvei 7586 og lengst sør på øya ligger Røst fergekai, med adkomst via fylkesvei 7582, der den gassdrevne fergen MS «Værøy» trafikkerer ferjesambandet Bodø–Røst–Værøy–Moskenes daglig.

Sørvest for Røstlandet ligger de kjente fuglefjelløyene Vedøya, Storfjellet, Ellevsnyken, Trenyken og Hernyken som perler på ei snor, og aller ytterst, og så langt sør og vest man kommer i Lofoten, ligger den vesle flate øya Skomvær med Skomvær fyr. Fuglefjellene har tradisjonelt vært Norges viktigste hekkeplass for lunde, en sjøfuglart som også er kjent som sjøpapegøye.

Tettstedet Røstlandet
Røstlandet er også navnet på tettstedet og administrasjonssenteret på Røst. Tettstedet utgjør et areal på  og har  innbyggere per 1. januar .

Se også 
 Røstlandet naturreservat
 Røstøyan landskapsvernområde

Referanser 

Øyer i Røst
Bosetninger i Røst
Tettsteder i Nordland